alexandrainst/scandi-wiki huggingface dataset:
Chalcocrates felschi

Chalcocrates felschi er en slekt av biller som hører til gruppen hornbiller i familien skarabider (Scarabaeidae).

Utseende 
Ganske store (30-40 millimeter), mørke, brede biller. Hos denne gruppen mangler hannene horn og kjønnene ser nokså like ut. Kroppens grunnfarge er svart, med litt matt, bronseaktig metallisk glans. Denne arten skilles lett fra nesten alle andre hornbiller på dekkvingenes gule tegninger. Beina har skarpe tenner på utsiden av leggene. Kjønnene er overflatisk ganske like.

Utbredelse 
Arten er utbredt på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctoderini 
 Slekten Chalcocrates Heller, 1903
 Chalcocrates felschi Heller, 1903

Kilder 
 Dynastidae du Monde - nettside om arten

Eksterne lenker 
 

Hornbiller
Biller formelt beskrevet i 1903
Ny-Guineas insekter
Henrik Larsen (skuespiller)

Henrik Larsen (født 8. september 1949) er en dansk skuespiller. Han har medvirket i en lang rekke danske filmer og TV-serier blant annet i TAXA. Henrik Larsen er utdannet på The Old Vic Theatre School i 1973.

Referanser

Eksterne lenker  
 

Danske skuespillere
Chalcocrates bretoni

Chalcocrates bretoni er en slekt av biller som hører til gruppen hornbiller i familien skarabider (Scarabaeidae).

Utseende 
Ganske store (30-40 millimeter), mørke, brede biller. Hos denne gruppen mangler hannene horn og kjønnene ser nokså like ut, hunnen er litt bredere enn hannen. Kroppens grunnfarge er svart, denne arten er ganske fint punktert og uten metallisk glans. Beina har skarpe tenner på utsiden av leggene.

Utbredelse 
Arten er utbredt på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctoderini 
 Slekten Chalcocrates Heller, 1903
 Chalcocrates bretoni Dechambre, 2001

Kilder 
 Dynastidae du Monde - nettside om arten

Eksterne lenker 
 

Hornbiller
Biller formelt beskrevet i 2001
Ny-Guineas insekter
Coenoryctoderus candezei

Coenoryctoderus candezei er en bille som hører til gruppen hornbiller i familien skarabider (Scarabaeidae).

Utseende 
En stor (ca. 40 millimeter), nokså kraftig, blankt svart hornbille. Hannene mangler horn, men kan kjennes på at fotleddene og særlig klørne på frambeina er kraftig forstørret. Hodet har en skovlformet "snute".

Levevis 
Lite ser ut til å være kjent om biologien til denne slekten.

Utbredelse 
Arten er utbredt på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctoderini 
 Slekten Coenoryctoderus Prell, 1933
 Coenoryctoderus candezei (Lansberge, 1880)

Kilder 
 Dynastidae du monde- sjekkliste over artene

Eksterne lenker 
 

Hornbiller
Biller formelt beskrevet i 1880
Ny-Guineas insekter
Kristine Gjelsten Haugen

Kristine Gjelsten Haugen (født 24. august 1992 i Bærum) er en norsk alpinist som kjører for Lommedalens Idrettslag. Hun er alpinisten Leif Kristian Nestvold-Haugens søster.

Karriere 
Haugen begynte å kjøre FIS-renn som 15-åring og vant sitt første FIS-renn da hun vant storslalåm i Hemsedal i januar 2008. Samme år ble hun norsk juniormester i storslalåm på Bjorli. Året etter ble hun norsk juniormester i utfor og i superkombinasjonen på Hafjell. 

Fra november 2012 kjørte hun renn i Nord-Amerika (Nor-Am Cup), mens hun studerte økonomi ved University of Denver i Denver. Fra den perioden har Haugen fire individuelle titler i NCAA, i 2013, 2014 og 2016. Hun var også med å vinne to NCAA-mesterskap med University of Denver i 2014 og 2016. 

Hun har også 2. plass i storslalåm i US Nationals i Winter Park, USA, i 2012, 3.-plass i slalåm i det nasjonale mesterskapet i Lichtenstein i 2012 og 2.-plass i slalåm idet nasjonale mesterskapet i Coronet Peak i New Zealand, i 2014.

Etter studiene i Denver debuterte hun i verdenscupen i slalåm i Semmering den 29. desember 2016. Hun fikk sine første verdenscuppoeng med en 26.-plass i slalåm i Flachau 10. januar 2017.

I 2018 ble hun nummer to sammenlagt i Europacupen i alpint, etter blant annet å ha vunnet finalen i storslalåm i Soldeu/El Tarter i Andorra.

Hun fikk sin beste verdenscupplassering da hun ble nummer ti i storslalåm i Sölden 27. oktober 2018.

Haugen har sølv i storslalåm fra Norgesmesterskapet i alpint på Hafjell i 2012 og 2018, sølv i slalåm fra Narvik i 2017 og bronse i slalåm fra Hafjell i 2018.

Under VM i alpint 2019 i Åre ble hun nummer 29 i slalåm mens hun ikke kom til mål i storslalåm.

Referanser

Eksterne lenker 
 

Norske alpinister
Deltakere for Norge under VM i alpint 2019
Personer fra Bærum kommune
Over-Nite Sensation

Over-Nite Sensation er et studioalbum med Frank Zappa og The Mothers of Invention som ble gitt ut i 1973. Tina Turner og The Ikettes synger bakgrunnsvokal på sangene; «I'm the Slime», «Dirty Love», «Zomby Woof», «Dinah-Moe Humm» og «Montana». Albumet ble spilt inn i Bolic Sound i Inglewood i California og Whitney Studios i Glendale i California. Innspillingen av Over-Nite Sensation produserte også Zappa's neste album, soloalbumet Apostrophe ('), utgitt 1974. Over-Nite Sensation sertifiserte til gull 9. November 1976.

Sporliste
Alle spor er skrevet av Frank Zappa.

Side 1:

 «Camarillo Brillo» - 4.01
 «I'm the Slime» - 3.35
 «Dirty Love» - 3.00
 «Fifty-Fifty» - 6.08

Side 2:

 «Zomby Woof» - 5.11
 «Dinah-Moe Humm» - 6.05
 «Montana» - 6.37

Personell

Musikere 
 Frank Zappa – gitar og sang på alle spor unntatt «Fifty-Fifty» og det meste av «Zomby Woof»
 Kin Vassy – sang på «I'm the Slime», «Dinah-Moe Humm» og «Montana»
 Ricky Lancelotti – sang på «Fifty-Fifty» og «Zomby Woof»
 Sal Marquez – trompet og sang på «Dinah-Moe Humm»
 Ian Underwood – klarinett, fløyte, altsaksofon, tenorsaksofon
 Bruce Fowler – trombone
 Ruth Underwood – slagverk, marimba, vibrafon
 Jean-Luc Ponty – fiolin, baritonfiolin
 George Duke – synthesizer, keyboard
 Tom Fowler – bassgitar
 Ralph Humphrey – trommer
 Tina Turner  and the Ikettes – bakgrunnsang (unkreditert) (spor 2-3 og 5-7)

Produksjon 
 Produsent: Frank Zappa
 Lydteknikere: Fred Borkgren, Steve Desper, Terry Dunavan, Barry Keene, Bob Stone
 Remix: Kerry McNabb
 Arrangør: Frank Zappa
 Tekniker: Paul Hof
 Omslagsdesign: Ferenc Dobronyi
 Illustrasjoner: Cover - David B. McMacken, Innside - Cal Schenkel

Eksterne lenker 
 

Musikkalbum fra 1973
Onychionyx minor

Onychionyx minor er en bille som hører til gruppen hornbiller i familien skarabider (Scarabaeidae).

Utseende 
En middelsstor, blankt brunsvart hornbille. Denne arten har ikke horn eller knøler på pronotum, kjønnene er overflatisk nokså like. Begge kjønn har to lave knøler i pannen. Kroppen er parallellsidig og nokså bred. Pronotum er fint og spredt punktert. Dekkvingene er jevnt og kraftig punktert, beina nokså korte.

Levevis 
Lite ser ut til å være kjent om biologien til denne slekten.

Utbredelse 
Arten er utbredt på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctoderini 
 Slekten Onychionyx Arrow, 1914
 Onychionyx minor Dechambre, 2003

Kilder 
 Dynastidae du monde- sjekkliste over artene 
 Dynastidae du monde - nettside om arten

Eksterne lenker 
 

Hornbiller
Biller formelt beskrevet i 2003
Ny-Guineas insekter
Phileurus valgus

Phileurus valgus er en bille som hører til gruppen hornbiller i familien skarabider (Scarabaeidae).

Utseende 
En middelsstor (17-29 millimeter), avlang, blankt svart hornbille. Hannen har to korte horn i pannen, pronotum har en lengdefure og er litt uthulet foran der det sitter en rundet knøl. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. I Nord-Amerika er arten for det meste aktiv fra april til november.

Utbredelse  
Arten er svært vidt utbredt fra det sørlige USA i nord til Argentina i sør, inkludert mange av øyene i Karibia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Phileurus Latreille, 1807 
 Phileurus valgus (Olivier, 1789)

Kilder 
 Dynastidae du Monde, nettside om arten
 Phileurus på Encyclopedia of Life: 
 bugguide.net - bildegalleri over nordamerikanske arter

Eksterne lenker 
 
 

Hornbiller
Biller formelt beskrevet i 1789
USAs insekter
Mellom-Amerikas insekter
Sør-Amerikas insekter
Karibias insekter
Phileurus truncatus

Phileurus truncatus er en bille som hører til gruppen hornbiller i familien skarabider (Scarabaeidae).

Utseende 
En stor (32-38 millimeter) og kraftig, avlang, blankt svart hornbille. Hannen har to krumme horn i pannen, pronotum har en lengdefure og uthulet foran der det sitter en rundet knøl, uthulingen fortsetter som en bred fure nesten tilbake til bakkanten. Hos denne arten er hornene forholdsvis lange. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, fine punktstriper. Beina er svært kraftige, leggene med store, skarpe tenner, særlig på frambeina.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. I Nord-Amerika er arten for det meste aktiv fra april til november.

Utbredelse  
Arten er svært utbredt fra det sørlige USA i nord til Panama i sør, den skal også være funnet i Brasil men dette er mer usikkert.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Phileurus Latreille, 1807 
 Phileurus truncatus Palisot de Beauvois, 1807

Kilder 
 Dynastidae du Monde, nettside om arten
 Phileurus på Encyclopedia of Life: 
 bugguide.net - bildegalleri over nordamerikanske arter

Eksterne lenker 
 
 

Hornbiller
Biller formelt beskrevet i 1807
USAs insekter
Mellom-Amerikas insekter
Phileurus carinatus

Phileurus carinatus er en bille som hører til gruppen hornbiller i familien skarabider (Scarabaeidae).

Utseende 
En stor (33- 41 millimeter) og kraftig, avlang, blankt brun til svart hornbille. Hannen har to krumme horn i pannen, pronotum har en lengdefure og uthulet foran der det sitter en rundet knøl, uthulingen fortsetter som en bred fure nesten tilbake til bakkanten. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, fine punktstriper. Beina er svært kraftige, leggene med store, skarpe tenner, særlig på frambeina.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Arten er utbredt fra Honduras i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Phileurus Latreille, 1807 
 Phileurus carinatus Prell, 1914
 Phileurus carinatus carinatus Prell, 1914
 Phileurus carinatus declivis Prell, 1914

Kilder 
 [ Dynastidae du Monde, nettside om arten]
 Phileurus på Encyclopedia of Life:

Eksterne lenker 
 
 

Hornbiller
Biller formelt beskrevet i 1914
Mellom-Amerikas insekter
Sør-Amerikas insekter
Phileurus angustatus

Phileurus angustatus er en bille som hører til gruppen hornbiller i familien skarabider (Scarabaeidae).

Utseende 
En middelsstor (25-35 millimeter), avlang, blankt svart hornbille. Hannen har to ganske korte horn i pannen, pronotum har en lengdefure og uthulet foran der det sitter en rundet knøl, uthulingen fortsetter som en bred fure nesten tilbake til bakkanten. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Arten er utbredt fra Honduras i nord til Paraguay i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Phileurus Latreille, 1807 
 Phileurus angustatus Kolbe, 1910

Kilder 
 Dynastidae du Monde, nettside om arten
 Phileurus på Encyclopedia of Life:

Eksterne lenker 
 
 

Hornbiller
Biller formelt beskrevet i 1910
Mellom-Amerikas insekter
Sør-Amerikas insekter
Phileurus verus

Phileurus verus er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20-25 millimeter), avlang og nokså spinkel, blankt svart hornbille, en av de mindre artene i slekten Phileurus. Hannen har to ganske korte horn i pannen, pronotum har en lengdefure og uthulet foran der det sitter en rundet knøl, men disse er lite utviklede. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Arten er bare kjent fra Venezuela.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Phileurus Latreille, 1807 
 Phileurus verus Endrödi, 1978

Kilder 
 Dynastidae du Monde, nettside om arten
 Phileurus på Encyclopedia of Life:

Eksterne lenker 
 
 

Hornbiller
Biller formelt beskrevet i 1978
Venezuelas insekter
Venezuelas endemiske fauna
Loheskatten

Loheskatten er en stor sølvskatt gjemt cirka 1741 og gjenfunnet i 1937 i et butikklokale på Lilla Nygatan 5 i Gamla stan i Stockholm. Skatten som veide 205 kg er den største som noensinne er funnet i Sverige. Det tidligere butikklokalet huset tidligere restauranten Leijontornet og er idag hotellspisesal.

Historikk

Skatten ble funnet av bygningsarbeiderne Westerberg og Gösta Karlsson som gravde den fram i forbindelse med renoveringsarbeider i en eiendom i Tritonia-kvartalet ved Lilla Nygatan 5. Idag er skatten utstilt på Stockholms stadsmuseum og i Myntkabinettet. Skatten består av 85 sølvgjenstander og drøyt 18 000 sølvmynter, fra midten på 1600-tallet til 1741, oppbevart i tre kobberkjeler. Den eldste mynten hadde dronning Kristinas segl, den yngste var fra Fredrik Is tid.

Loheskatten tilhørte opprinnelig Johan Lohe og hans familie. Etter bankiren Johan Lohes død ble arven forvaltet av hans hustru Anna Lohe (død 23. januar 1731). Hun kjøpte huset på Lilla Nygatan. Etter hennes død bodde de to ugifte barna Adolf (1683-1759) og Johanna (1690-1759) fremdeles i huset på det tidspunktet skatten formodentlig ble gjemt, og det antas at det var Adolf som gjemte skatten, trolig i 1743 i forbindelse med Dalupproret. Det var urolige tider også tidligere med Den russisk-svenske krig (1741–1743).

Allerede ti dager etter funnet klarte man å arrangere en utstilling om skatten. Utstillingen ble en publikumssuksess som slo alle tidligere rekorder. Skatten ble også vist fram på 25 ulike steder i landet. I 1941 fikk Statens historiska museum en pakke i posten som inneholdt ytterligere en skje som tilhørte Loheskatten. Skjeer er blant annet stemplet av David Richter d.e. og Abraham Kiettner.

Historiske bilder

Referanser

Litteratur

Eksterne lenker
 

1937 i Sverige
Stockholms historie
Vitenskap i 1937
1740-årene i Sverige
Tobias Heintz

Tobias Heintz (født 13. juli 1998) er en norsk fotballspiller som spiller for den svenske klubben BK Häcken.

Han debuterte i den norske eliteserien for Sarpsborg 08 Fotballforening i 2016, og scoret sitt første mål for Sarpsborg 08 mot Bodø-Glimt. Han spilte cupfinale 2017 og Europaliga 2018/19 for Sarpsborg.

Referanser

Eksterne lenker 
 
 

Norske fotballspillere
Fotballspillere for Sprint/Jeløy
Fotballspillere for Sarpsborg 08 FF
Fotballspillere for Kasımpaşa SK
Fotballspillere for BK Häcken
Norske fotballspillere i Tyrkia
Norske fotballspillere i Sverige
Personer fra Moss kommune
Cryptodus foveatus

Cryptodus foveatus er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 25 millimeter), avlang og slank, blankt svart hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er tett og kraftig punktert.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.

Utbredelse  
Arten er vidt utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Cryptodus MacLeay, 1819
 Cryptodus foveatus Lea, 1919

Kilder 
 Dynastidae du Monde - nettside om arten
 Atlas of Living Australia - Cryptodus foveatus

Eksterne lenker 
 

Hornbiller
Australias insekter
Biller formelt beskrevet i 1919
Actinobolus radians

Actinobolus radians er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20 millimeter), avlang, blank, brun hornbille. Denne slekten har en noe mindre avlang kroppsform enn mange andre Phileurini. Hannen har et kort horn på hver side av hodet, forøvrig er kjønnene nokså like. Pronotum er rundet, med tett og kraftig punktering foran, glatt og blankt bak.
Dekkvingene har dype punktstriper. Beina er kraftige.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Arten er utbredt i Brasil, Paraguay og Argentina.

Systematisk inndeling 
Navnet Actinobolus radians (publisert av Stein, 1867) har også vært brukt på en ciliat, men dette navnet er yngre og må derfor vike.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Actinobolus Westwood, 1841
 Actinobolus radians Westwood, 1841
 Actinobolus radians radians Westwood, 1841
 Actinobolus radians riograndensis

Eksterne lenker 
 Bilde av Actinobolus radians
 

Hornbiller
Biller formelt beskrevet i 1841
Brasils insekter
Paraguays insekter
Argentinas insekter
Rhizoplatys mucronatus

Rhizoplatys mucronatus er en slekt av biller som hører til gruppen hornbiller i familien skarabider (Scarabaeidae).

Utseende 
En middelsstor (ca. 25-35 millimeter), avlang, blank, svart hornbille. Dekkvingene er ofte brune. Hannen har et ganske kort horn på hodet og et par ganske små knøler foran på pronotum, forøvrig er kjønnene nokså like. Hodet er kort og bredt, litt tilspisset. Pronotum er rundet, kraftig punktert og ganske blankt. Dekkvingene er jevnbrede, uten punktstriper, fint og middels tett punktert.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse 
Arten er vidt utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Rhizoplatys Westwood, 1841
 Rhizoplatys mucronatus (Palisot de Beauvois, 1805) - 3 underarter, vidt utbredt i Afrika
 Rhizoplatys mucronatus cedrici Dechambre, 1983 - Princípe
 Rhizoplatys mucronatus mucronatus (Palisot de Beauvois, 1805) - vidt utbredt i tropisk Afrika
 Rhizoplatys mucronatus trituberculatus (Burmeister, 1847) - sørlige Afrika

Kilder 
 Dynastidae du monde- sjekkliste over artene 
 Liste over artene

Eksterne lenker 
 Bilde av Rhizoplatys mucronatus
 Bilder av Rhizoplatys mucronatus
 

Hornbiller
Biller formelt beskrevet i 1805
Afrikas insekter
Vatne bru

Vatne bru er ei bru på fylkesvei 661 mellom Ålesund og Vestnes. Den går over Oselva fra Vatnevatnet i utkanten av Vatne  i Møre og Romsdal. Brua er en steinhvelvbru med 3 spenn og stod ferdig i 1926. Lengste spenn er på 10 meter. 

Haram kommune har vedtatt å bygge ny bru da dagens steinhvelvsbru er veldig smal og tilkomsten har trafikkfarlige svinger. Ny bru med 6 meter veibredde og gang- og sykkelvei er planlagt bygd 40 meter sør for eksisterende bro. Tett inntil på sørsiden (oppstrøms) av dagens bru er det i nyere tid bygd en smal bru for gang- og sykkelvei. Denne er planlagt fjernet når ny bru står ferdig og den gamle brua vil bli omgjort til ny gang- og sykkelvei.

Referanser 

Veibroer i Møre og Romsdal
Veier i Ålesund
Buebroer
Steinhvelvbroer
Møre og Romsdals samferdselshistorie
Broer åpnet i 1926
1926 i Norge